open-index/open-wikipedia-markdown huggingface dataset:
Makemake (patuljasta planeta)

**Makemake** (simbol: , punim imenom **136472 Makemake**) je treća po veličini poznata patuljasta planeta u Sunčevom sistemu i jedna od dve najveće patuljaste planete u Kojperovom pojasu. Veličine je oko tri četvrtine Plutona. Prečnik ove planete je oko 750 -{km}-. Ova planeta nema ni jedan satelit.

Otkrivena je 31. marta 2005. od strane tima koji je predvodio Majkl Braun, ali je tek 11. juna 2008. Međunarodna astronomska unija kandidovala ovu planetu za plutoidnu. Planeta je taj status, koji su pre nje dobili Pluton i Erida, dobila u julu 2008. godine.

Temperatura na planeti je ekstremno niska i iznosi oko 30 K (−243.2&nbsp;°C). Površina planete je prekrivena metanom i etanom.

## Otkriće

Makemake je otkrivena 31. marta 2005. godine, iz Palomar opservatorije pod predvodništvom Majkla Brauna. U javnosti je ovo otkriće bilo objavljeno 29. jula 2005. godine. Istraživački tim je planirao da ovo otkriće, kao i otkriće patuljaste planete Eride objavi kasnije, kada završe sa još nekim posmatranjima i proračunima. Međutim, u medijima je 27. jula objavljeno da je jedan drugi istraživački tim iz Španije, došao do značajnih rezultata na patuljastoj planeti Haumei. Pošto je iz opservatorije Palomar istovremeno praćen isti objekat, te plašivši se da njima neće biti pripisana zasluga za prethodna otkrića, oni su požurili objavivši rezultate već dva dana kasnije, 29. jula 2005.

Uprkos svojoj relativno velikoj osvetljenosti kao petine zračenja Plutona, Makemake je otkrivena znatno kasnije od manje osvetljenijih objekata u Kojperovom pojasu.

Većina istraživanja patuljastih planeta se sprovode relativno blizu ekliptike, nebeske ravni u kojoj se nalaze Sunce i osam najvećih planeta Sunčevog sistema. U ovom regionu postoji mnogo veća verovatnoća nalaženja drugih planeta.

Pluton i Makemake su bile jedine dovoljno svetle planete da bi eventualno mogle biti otkrivene za vreme potrage trans-neptunskih objekata, čime se Klajd Tombo bavio 1930ih godina.

## Izvori

## Vanjske veze
Jovan X Carigradski

**Jovan X Kamateros** () bio je carigradski patrijarh od 5. augusta 1198. do aprila/maja 1206. godine.

Jovan je poticao iz porodice Kamateros, odnosno bio u rodu sa Efrosinom Dukinom Kamaterinom, suprugom bizantskog cara Aleksija III Anđela. Prije nego što je stupio na mjesto patrijarha, uživao je ugled kao izuzetno učen čovjek; neposredno prije početka stolovanja se nalazio na mjestu hartofilaksa. 

Prve godine stolovanja je vodio prepisku sa papom Inocentom III vezanim uz pitanje papske supremacije i klauzule *[[filioque]]*. U njoj je odbio papine navode da supremacija potiče od Svetog Petra i naveo kako je u stvarnosti primat rimske crkve došao iz stolovanja u drevnoj carskoj prijestolnici. Kada je u Carigradu došlo do nereda protiv hapšenja bankara Kalomodija, intervenirao je kako bi osigurao njegovo puštanje, ali je tokom neuspjelog puča Jovana Komnena Debelog 31. jula 1200. godine bio prisiljen na skrivanje u ormaru kada su pučisti nakratko zauzeli Aja Sofiju.

Jovan je ostao na mjestu patrijarha i nakon što je Aleksije III svrgnut u julu 1203. godine. Prema zapadnim izvorima su on i novi car Aleksije IV Anđeo, pod prijetnjom invazije zapadnih križara, iste godine priznali papsku supremaciju. Nakon što je sljedeće godine Carigrad pao  pod križarsku vlast, ispočetka je izbjegao u Didmotehjhon u Trakiji. Godine 1206. ga je Teodor I Laskaris pozvao u Nikeju, gdje je stvorio bizantski režim u izbjeglištvu poznat kao Nikejsko Carstvo, ali je Jovan, najvjerojatnije zbog poodmakle dobi, odbio njegov poziv.

U međuvremenu su križari u Carigradu postavili novog latinskog patrijarha; Teodor je, pak, imenovao pravoslavne patrijarhe koji su djelovali kao carigradska patrijaršija u egzilu, a 1261. godine ponovno počeli stolovati u Carigradu nakon obnove bizantske vlasti.

## Izvori

## Literatura

*
Walter Matthau

**Walter Matthau** (New York City, New York; 1.10. 1920. - Santa Monica, California; 1.7. 2000.) bio je američki filmski glumac i komičar litvansko-jevrejsko-ruskog podrijetla. Najpoznatiji je po komedijama u kojima je glumio sa Jackom Lemmonom.

Najpoznatiji su mu filmovi *[[A Face in the Crowd (film)|Lice u gomili]]*, *[[Charade (1963 film)|Šarada]]*, *[[Fail Safe (1964 film)|Fail Safe]]*, *[[The Odd Couple (film)|Neobičan par]]*, *[[A New Leaf (film)|Novi list]]*, *[[The Taking of Pelham One Two Three (1974 film)|Uzimanje Pelhalma 123]]*, *[[The Sunshine Boys (1975 film)|The Sunshine Boys]]*, *[[JFK (film)|JFK]]* i *[[Grumpy Old Men (film)|Grumpy Old Men]]*. Za komediju *[[The Fortune Cookie|Kolačić sreće]]* iz 1966. je nagrađen Oscarom za najboljeg sporednog glumca, dok je za filmove *[[Charley Varrick]]* i *[[Pete 'n' Tillie]]* iz 1972. nagrađen nagradom BAFTA za najboljeg glumca.

Umro je od zatajenja srca 2000. Pravi uzrok smrti bio je rak debelog crijeva, čije su metastaze zahvatile pluća, jetru i mozak.

## Vanjske veze
*
*
*
Hijene

**Hijene** (Hyaenidae) su porodica iz reda zvijeri. Usprkos površnoj sličnosi s psima, to su ustvari mačkolike zvijeri, koje vjerojatno imaju zajedničko porijeklo s porodicom Viverridae, ili čak potječu od njih. Žive u južnoj i na području zapadne Azije, od Irana preko Bliskog istoka i Arabije do Afrike. 

## Način života
Hijene su općenito poznate kao strvinari, i nisu na "dobrom glasu". Tako ih je zoolog Alfred Brehm u 19. stoljeću opisao kao glupe, pakosne i kukavne životinje, i dalje: "Od svih zvijeri, hijene su najružnije građene i najodvratnije, a kad se na to nadoda i opaki karakter, to je dovoljno da ove životinje čini omraženim". Ovakvi su opisi u to vrijeme bili uobičajeni, dajući zapravo vrlo malo podataka o stvarnim osobinama hijena.

Prema današnjim spoznajama, teško je dati bilo kakve podatke o zajedničkim osobinama svih hijena. Dok su prugasta i smeđa hijena doista prije svega strvinari, pjegava hijena aktivno lovi plijen, a Proteles cristatus svojim načinom života potpuno odstupa i od jednih i od drugih. Ona se hrani termitima.

## Anatomija
Obilježje svih hijena je, da su im prednje noge duže od stražnjih, dok kandže ne mogu uvući. Ženke imaju snažno izražene vanjske dijelove spolnog organa: njen klitoris je tako velik, da ga se naziva pseudopenisom. Osim toga, okružen je vrećastim kesicama koje potsjećaju na mošnice mužjaka, tako da se spolovi čak i kod bližeg promatranja jedva mogu razlikovati. Ova anatomska osobitost ranije je dovodila do pretpostavke, da su hijene hermafroditi, što definitivno nije točno.

## Fosilne hijene
Hijene su vrlo stara grupa od kojih je poznato puno više fosilnih nego recentnih vrsta. Najstarijom hijenom smatra se *Protictitherium* iz miocena, iako izgledom još podsjeća na Viverridae, a živjela je na drveću. Kasniji rod *Plioviverrops* je nastanjivao i Europu. To je bila još mala hijena specijalizirana za prehranu kukcima. Može se pretpostaviti da su se već u to vrijeme razdvojile linija pravih hijena od *Protelinae*.

Nakon toga, hijene rastu. Krajem miocena je rod *Ictitherium*, koji je podsjećao na šakala, živio na području cijele Europe. Postojali su veliki strvinari (*Adcrocuta*), razbojničke hijene (*Lycyaena* i *Hyaenictis*) kao i jedan rod (*Chasmaporthetes*) koji je dospio do sjeverne Amerike. U pliocenu su većina rodova hijena izumrle, vjerojatno zbog konkurencije uspješnijih pasa. No, pjegave i prugaste hijene su još u pleistocenu živjele u Europi i vjerojatno u vrijeme ledenog doba još sretale europskog čovjeka.

## Sistematika

# Potporodica **Hyaeninae**
## prugasta hijena (*Hyaena hyaena*)
## smeđa hijena (*Hyaena brunnea*)
## pjegava hijena (*Crocuta crocuta*)
# Potporodica **Protelinae**
## *[[Proteles cristatus]]*
Shaun of the Dead

***Shaun of the Dead*** () je horor filmska komedija komedija u režiji Edgara Rajta koji je takođe napisao scenario zajedno sa Sajmonom Pegom. Radnja filma prati skromnog trgovca Šona (Peg) i njegovog nezaposlenog najboljeg prijatelja Eda (Nik Frost) kako se suočavaju sa zombi apokalipsom.

Film je naišao na pozitivan prijem kod kritičara i ostvario je dobru zaradu na bioskopskim blagajnama. Bio je nominovana za BAFTU za najbolji britanski film, a osvojio je i nagradu Empajer u istoj kategoriji.

*Šon živih mrtvaca* je prvi deo Pegove i Frostove Kornet trilogije, čije je nastavke *[[Panduri u akciji]]* i *[[Svršetak sveta]]* takođe režirao Rajt.

U Srbiji je prikazan pod naslovom ***Šon živih mrtvaca***, a u Hrvatskoj pod naslovom ***Noć glupih mrtvaca***.

## Uloge

## Izvori

## Povezano
* *[[Three Flavours Cornetto (trilogija)|Three Flavours Cornetto]]*&nbsp;- trilogija filmova Simona Pegga, Nicka Frosta i Edgara Wrighta

## Vanjske veze

* 
* 
* 
* 
* 
* ''Shaun of the Dead'' filming locations from movielocationsguide.com
IGN

**IGN** (nekada **Imagine Games Network**) je sajt koji izdaje vesti i kritike uglavnom vezane za video-igre. Njegova matična firma je **IGN Entertainment** koji poseduje sajtove GameSpy, GameStats, Rotten Tomatoes i AskMen.

Početkom 2016. godine pokrenuta je srpskohrvatska jezična inačica **IGN Adria** koja se kao zadana prikazuje u regionu bivše Jugoslavije.

## Kanali ili portali
Zaglavlje ili bočna traka sajta poseduje nekoliko portala: po jedan za videoigre (gaming), filmove i TV, tehnologiju, recenzije o svim prethodno pomenutim temama, te wiki vodiče koje mogu doprinositi registrovani korisnici sajta, dok neki od domaćih inačica imaju i portale o relevantnim događajima u svom regionu.

## Reference

## Vanjske veze
* IGN Adria
Chelo Alonso

**Chelo Alonso** (rođena kao Isabella Garcia, 10. april 1933 - ) je bivša kubanska plesačica i glumica, koja je stekla popularnost zahvaljujući nastupima u italijanskim peplum filmovima krajem 1950-ih i početkom 1960-ih.

Prije nego što se počela baviti filmskom glumom, postala je zapažena zahvaljujući nastupima u pariškim noćnim klubovima, uključujući znameniti Folies Berger, zbog kojih su je proglasili "novom Josephine Baker" i "kubanskom H-bombom".

1961. se udala za muzičkog producenta Aldu Pomillu kome je rodila sina. Nakon povlačenja iz svijeta glume se bavila turizmom.

## Filmografija
* *[[Guardatele ma non toccatele]]*, rež. Mario Mattoli (1959)
* *[[I reali di Francia]]* (1959)
* *[[Nel segno di Roma]]* (1959)
* *[[La scimitarra del Saraceno]]*, rež. Piero Pierotti (1959)
* *[[Il terrore dei barbari]]*, rež. Carlo Campogalliani (1959)
* *[[Gastone (film)|Gastone]]*, rež. Mario Bonnard (1959)
* *[[Tunisi top secret]]* (1959)
* *[[Maciste nella Valle dei Re]]*, rež. Carlo Campogalliani (1960)
* *[[La strada dei giganti]]* (1960)
* *[[Terrore della maschera rossa]]* (1960)
* *[[Le signore]]*, di Turi Vasile (1960)
* *[[Morgan il pirata]]*, rež. André De Toth i Primo Zeglio (1960)
* *[[Maciste nella terra dei ciclopi]]*, rež. Antonio Leonviola (1961)
* *[[La regina dei Tartari]]* (1961)
* *[[La ragazza sotto il lenzuolo]]*, rež. Marino Girolami (1961)
* *[[Quattro notti con Alba]]* (1962) 
* *[[Il buono, il brutto, il cattivo]]*, rež. Sergio Leone (1966)
* *[[Corri uomo corri]]*, rež. Sergio Sollima (1968)
* *[[Gringo uccidi e... la notte dei serpenti]]* (1969)

## Vanjske veze
* 
* Culsirens.com
* Glamourgirlsofthesilverscreen.com
Vlado Kalember

**Vladimir „Vlado“ Kalember** (Karlovac, 26. april 1953) hrvatski je pop pevač.

## Karijera
Godine 1978. osnovao je pop grupu Srebrna krila. Zajedno sa Izoldom Barudžijom predstavljao je Jugoslaviju na Pesmi Evrovizije 1984. godine. Dve godine kasnije napušta Srebrna krila i započinje solo karijeru. Kasnije je bio član grupe 4 asa sa Juricom Pađen, Rajkom Dujmićem i Alenom Islamovićem. Godine 2012. ponovo okuplja Srebrna krila.

## Privatni život
Bio je oženjen s violočelisticom Anom Rucner, s kojom ima jedno dijete. 

## Diskografija
* Zaljubi se (1982)
* Vino na usnama (1988)
* Čija si u duši (1988)
* Sedam ruža (1990)
* Sve je to zbog tebe (1991)
* Evo noći, evo ludila (1994)
* Pjevaj, raduj se (1996)
* Ponoć otkucava (1997)
* Za ljubav me ne pitaj (1999)
* Rano mi je zaspati (2001)
* Volim te do neba (2004)

## Reference
Guardatele ma non toccatele

***Guardatele ma non toccatele*** () je italijanska crno-bijela filmska komedija snimljena 1959. godine u režiji Marija Mattolija. Radnja se događa na jednom italijanskom aerodromu gdje se prisilno spusti američki vojni avion. Protagonisti su pripadnici osoblja koji se suočavaju sa brojnim izazovima kada se ispostavi da su posadu i putnike činile pripadnice ženskih jedinica američkih oružanih snaga.

## Vanjske veze
* 
*
La scimitarra del Saraceno

***La scimitarra del Saraceno*** () je italijansko-francuski pustolovni film snimljen 1959. godine u režiji Piera Pierottija. Radnja se događa za vrijeme mletačko-turskih ratova, a protagonisti, koje tumače Lex Barker i Massimo Serato, su muslimanski gusarski pirat i zarobljenik venecijanskog zatvora pušten na slobodu kako bi pokušao spasiti kćer guvernera Rodosa (čiji lik tumači Graziella Granata).

## Vanjske veze
*
Inuiti

**Inuiti** ( or ; Inuktitut: , "the people") je naziv za kulturološku grupu naroda koja živi na obali Artika: Sibira, Aljaske, Severozapadnih teritorija, Nunavuta, Kvebeka, Labradora i Grenlanda. Na konferenciji Inuita su definisani nazivi za pojedine skupine naroda: u Kanadi Inuiti i Inuvjaluit, na Grenlandu Kalalit narod, na Aljasci Inupjak i Jupik i u Rusiji Jupik. Ali Jupik narod nisu Inuiti, pa se nazivaju i Eskimi.

## Povezano
*Eskimi

## Reference

## Literatura

* 
* 
* 
* 
* Canadian Broadcasting Corporation. History of the Thule Migration, *The Nature of Things*, Canadian Broadcasting Corporation. Informational webpage related to the TV documentary, *Inuit Odyssey*, shown below in the External links section.
* 
* De Poncins, Gontran. *Kabloona*. St. Paul, MN: Graywolf Press, 1996 (originally 1941). 
* 
* 
* 
* 
* 
* 
* 
* 
* 
*  (Hebrew version)
* Sowa, F. 2014. *Inuit.* in: Hund, A. *Antarctica and the Arctic Circle: A Geographic Encyclopedia of the Earth’s Polar Regions.* Santa Barbara, CA: ABC-CLIO, pp.&nbsp;390–395.
* 
* 
* 
* 

## Vanjske veze

* National Inuit Organization in Canada
* 
* Inuktitut Living Dictionary 
* ''Inuit Odyssey'', produced by *The Nature of Things* and first broadcast 29 June 2009 on the Canadian Broadcasting Corporation network. This is a documentary on the Inuits' ancestors, the Thule people and their eastward migration across the Arctic to Greenland. The webpage contains a link to view the documentary online here (length: 44:03; may not be viewable online outside of Canada). Note: *Nature of Things* episodes are also viewable on iTunes.
Gastone (film)

***Gastone*** je italijanska filmska komedija snimljena 1960. godine u režiji Marija Bonnarda. Predstavlja adaptaciju istoimene komedije Ettorea Petrolinija, znamenitog glumca i zabavljača koji je bio Bonnardov dobar prijatelj. Radnja se događa 1920-ih u miljeu kabaretskih zabavljača. Naslovni protagonist, koja tumači Alberto Sordi, je zabavljač koji nastoji od sobarice (čiji lik tumači Anna Maria Ferrero, stvoriti novu zvijezdu.

## Literatura
*Catalogo Bolaffi del cinema italiano 1956/1965 a cura di Gianni Rondolino

## Vanjske veze
*
*
* Archivio cinema ANICA
Zico

**Arthur Antunes Coimbra** (Rio de Janeiro, 3. ožujka 1953.), poznatiji kao **Zico** je umirovljeni brazilski nogometaš i reprezentativac. Prema službenoj statistici, jedan je od igrača s najvećim brojem postignutih golova u historiji fudbala.

Od 2014. do 2016. godine je bio trener indijskog kluba FC Goa. Često nazivan i "Bijeli Pelé", Zico je bio tehnički izrazito nadaren igrač, izvrstan u dodavanju u završavanju akcija te jedan od ponajboljih igrača s kraja 70-ih i početka 80-ih godina. Godine 1999., Zico je proglašen osmim najboljim igračem stoljeća, a 2004. uvršten je na popis FIFA 100. Sam Pelé je izjavio kako je Zico, tokom godina, došao najbliže igri koju je on sam imao.

Sa 48 golova iz 71 utakmice, Zico je četvrti najbolji strijelac u historiji brazilske reprezentacije. Nastupio je na čak tri svjetska prvenstva, mada nikada nije bio svjetski prvak, unatoč činjenici da se brazilska reprezentacija sa prvenstva 1982. smatra jednom od najboljih generacija u historiji. Godine 1983., *[[World Soccer]]* ga je imenovao igračem godine. 

Nakon igračke karijere, Zico je postao trener. Vodeći reprezentaciju Japana, nastupio je na Svjetskom prvenstvu 2006. i osvojio Azijski kup 2004., dok je turski Fenerbahçe S.K. odveo do četvrtfinala Lige prvaka 2008. godine. Godine 2009. preuzeo je klubu CSKA Moskve, ali je već u rujnu iste godine postao trener Olympiakosa, gdje je dobio otkaz 2010. godine.
Dunga

**Carlos Caetano Bledorn Verri** poznat kao **"Dunga"** (Ijuí, Brazil, 31. listopada 1963.) je bivši brazilski nogometaš koji je sa Brazilom 1994. osvojio naslov svjetskog prvaka na SP-u u SAD-u.
Četiri godine bio je trener Brazilske nogometne reprezentacije, ali je nakon neuspjeha na Svjetskom prvenstvu u Južnoafričkoj Republici 2010. dobio otkaz. Uz Xavija jedini je igrač koji je nastupio na svjetskom nogometnom prvenstvu, olimpijskim igrama, kupu konfederacija te u prvenstvu kontinenata.

## Karijera
### Klupska karijera
Dunga je karijeru započeo 1980. u  Internacionalu. Najviše utakmica odigrao je za  Fiorentinu ukupno 124 te je postigao osam pogodaka. Ukupno je igrao u 10 klubova. Profesionalnu karijeru završio je 2000. godine u klubu gdje je i započeo karijeru Internacionalu.

### Reprezentativna karijera
Dunga je članom reprezentacije Brazila postao 1987. godine, te je tri puta sudjelovao na Svjetskim prvenstvima, a 1994. osvojio je naslov svjetskog prvaka na prvenstvu u SAD-u. Za reprezentaciju je igrao 13 godina te je odigrao 91 utakmica i postigao šest pogodaka.

## Uspjesi
### Igračka karijera
;Internacional
*Rio Grande do Sul državna liga: 1982., 1983., 1984.

;Vasco da Gama
*Rio de Janeiro državna liga: 1987.
*Guanabara Cup: 1986.

;Júbilo Iwata
*Japanska prva nogometna liga: 1997.

;Brazil U-20
*Svjetsko juniorsko prvenstvo u nogometu: 1983.
*Južnoameričko juniorsko prvenstvo: 1983.

;Brazilska nogometna reprezentacija
*Svjetsko prvenstvo u nogometu: Svjetsko prvenstvo u nogometu - SAD 1994.
*FIFA Konfederacijski kup: 1997.
*Copa América: 1989., 1997.
*Južnoamerički predolimpijski turnir: 1984.

## Reference

## Vanjske veze
* Službena stranica
(225088) Gonggong

**(225088) Gonggong**, ranije **2007 OR<sub>10</sub>**, trans-neptunski objekt u raspršenom disku. Otkriven je 17. srpnja 2007. iz zvjedarnice Palomar. Jedan od otkrivača, Michael E. Brown, smatra da se gotovo sigurno radi o patuljastom planetu. Ipak, Međunarodna astronomska unija ga još uvijek nije tako klasificirala.

## Izvori
Trans-neptunski objekt

**Trans-neptunski objekt** (**TNO**), bilo koji objekt unutar Sunčevog sustava koji oko Sunca orbitirana na srednjoj udaljenosti većoj od Neptuna. Prvi takav objekt, patuljasti planet 134340 Pluton, otkriven je 1930. dok se na otkriće sljedećega, (15760) 1992 QB<sub>1</sub>, čekalo do 1992.
## Vanjske veze

*Nine planets, University of Arizona
*David Jewitt's Kuiper Belt site
Zvjezdarnica Mount Palomar

**Zvjezdarnica Mount Palomar** (engl. **Palomar Observatory**) zvjezdarnica je koja se nalazi na planini Palomar u San Diego County, Kalifornija. 
U vlasništvu je California Institute of Technology.

Nalazi se oko 145 km jugoistočno od zvjezdarnice Mount Wilson.

Trenutno ima četiri glavna teleskopa:
* 5,08 m Reflektorski teleskop
* 1,22 m Samuel Oschinov teleskop
* 457 mm Schmidtov teleskop
* 1,52 m teleskop

## Vanjske veze

* Službena stranica zvjezdarnice Palomar 
* Službena stranica Hale-Teleskopa  
* Palomar Testbed Interferometer (PTI)
Ekscentricitet orbite

U astronomiji, **ekscentricitet orbite** je jedan od orbitalnih elemenata i važna osobina putanja nebeskih tela u prostoru: (planeta oko Sunca, satelita oko planeta...). Govori nam koliko putanja nekog nebeskog tela odstupa od kružne. Što je ekscentricitet veći putanja nebeskog tela je izduženija. Uglavnom se obeležava malim slovom e.

Vrste ekscentriciteta[уреди]
Ako objekat ima ekscentricitet nula (e = 0) onda on ima kružnu putanju. Ovakav slučaj je idealizovan i ne postoji u prirodi.

Ako je ekscentricitet putanje između nule i jedan (0  0.95.

Objekti sa putanjom ekscentriciteta iznad jedinice (e > 1) imaju hiperboličnu putanju. Odnosno taj objekat nije gravitaciono vezan za sistem u odnosu na koji ima hiperboličnu putanju. Recimo, ako bi neko telo proletelo pored Zemlje velikom brzinom, dovoljnom da ga Zemlja ne zarobi u svoju orbitu, ono će imati hiperboličnu orbitu u odnosu na Zemlju (a ako pripada Sunčevom sistemu, imaće eliptičnu putanju u odnosu na Sunce)

## Vanjske veze
* ekscentricitet na scienceworld.wolfram.com
* Orbitalne simulacije (2003)
Åre

**Åre** čita se **Ore**, je gradić na sjeverozapadu Švedske od 1,417 stanovnika u užem centru, dok kao općina ima 10,274 stanovnika.

## Geografija
Åre leži u Grofoviji Jämtland u Skandinavskom masivu, na obali Jezera Åresjön, na željezničkoj pruzi Östersund - Trondheim.

To je oko 350 km ispod Arktičkog kruga, 80 km istočno od Östersunda i njegovog aerodroma.

## Historija
Stara crkva Årea, podignuta je u 12. vijeku. Tokom 18. i 19. vijek, Åre je bio maleno rudarsko naselje u kom se kopao bakar na lokalitetu Fröå.

Turizam se počeo razvijati u vrijeme gradnje željezničke pruge Östersund - Trondheim u Norveškoj. Prvi veliki hotel Grand podignut je 1896. Od tad je Åre postajao sve više ladanjsko mjesto, osobito popularan među sve brojnijim skijašima.

## Privreda
Današnji Åre je turističko mjesto i svjetski poznato skijalište, u njemu su održana dva svjetska prvenstva u alpskom skijanju: 1954. i 2007. a biće i domaćin budućeg koje će se održati 2019.

## Reference

## Vanjske veze

* Službene stranice naselja i skijališta
Åresjön

**Åresjön** je jezero na sjeveru Švedske, koje leži u Grofoviji Jämtland.
## Geografija
Jezero Åresjön je zapravo samo proširenje rijeka Indalsälven, tako da je vrlo dugo (nekih 12 km) ali i vrlo usko do 1 km, najveće dubine od 19 metara.

Pokriva površinu od 6,41 km², i leži na nadmorskoj visini od 372 metara.

Na sjevernoj obali leži gradić Åre, poznato skijalište kome jezero služi dobrih 6 mjeseci koliko je zaleđeno za razne zimske sportove od klizanja do karlinga.
## Reference

## Vanjske veze

* ''Karta över Åresjön'' na portalu Nationalencyklopedin
Falköping

**Falköping** čita se **Falčeping**, je grad na jugozapadu Švedske od 16,350 stanovnika,  
dok kao istoimena općina ima 31,513 stanovnika.

## Geografija
Falköping leži u Grofoviji Västra Götaland, na trasi željezničke pruge Stockholm - 
Göteborg.
## Historija
Falköping se prvi put u dokumentima spominje u 11. vijeku. Tokom srednjeg vijeka Falköping je bio 
hodočasničko mjesto, zbog svoje crkve sv. Olafa podignute u 12. vijeku.

Stvari su krenule loše po grad tokom 16. vijeka, kad se našao na prvoj crti fronta za
Sjevernog sedmogodišnjog rata, tad su ga Danci do temelja spalili, ali su ga stanovnici brzo 
obnovili.
## Znamenitosti
Najveća znamenitost je staro selo (muzej na otvorenom) - Ekehagen i zavičajni muzej - Falbygden.
## Privreda
Falköping je centar stočarskog kraja poznat po brojnim farmama muznih krava i organske hrane.
 
Industrija se bazira na preradi mlijeka, širom švedske poznata je tvornica - *Falköpings Mejeri*, i *Falbygdens Ost* po siru.

Pored tog tu je i tvornica uredskog namještaja *Kinnarps*.
## Gradovi prijatelji
*, Hobro
*, Lier
*, Kokemäki
*, Sigulda
*, Fontanellato
## Reference

## Vanjske veze

* ''Službene stranice grada Falköping''
Airbus A330

**Airbus A330** je putnički širokotrupni turbo-mlazni avion srednjeg i velikog doleta. Razvijan je u isto vrijeme kada i četvero-motorni Airbus A340.

## Historijski razvoj
A330 ulazi među dvomotorne avione namijenjene za velike dolete, kao konkurencija Boeing-u 767. Trup i krila aviona vizualno su isti kao i na manjem A340. Osnovu trupa naslijedio je od A300 dok su nosni dio i pilotska kabina sa sustavom "fly-by-wire" proizašli iz A320. Kao i A340 završno sastavljanje aviona urađeno je u francuskoj  tvornici u Toulouse-Blagnac. Do kraja 2007. naručeno je 793 aviona a 488 ih je isporučeno.

## Verzije
Postoje dvije glavne verzije Airbusa A330. 
### A330-200

Verzija je predstavljena 1995. godine, a u uporabu je ušla 1998. Razvijena je kao konkurencija Boeingu 767-300ER. Avion A330-200 sličan je A340-200 kao i skraćenoj verziji A330-300. Radi vrlo slabe prodaje A340-200 (izrađeno je samo 28 aviona) Airbus je odlučio upotrijebiti trup tog aviona s krilima i motorima od A330-300. To je znatno povećalo ekonomičnost aviona i na njegovu popularnost u odnosu na četveromotornu verziju.

Vertikalni stabilizator je viši nego onaj na A330-300 što ublažava loš utjecaj sile momenta koja nastaje radi kraćeg trupa. Avion ima dodatne spremnike za gorivo a maksimalna težina uzlijetanja mu je 233 tone. Dolet s 253 putnika (u tri klase) je 12.500&nbsp;km. Avion pokreću dva General Electric CF6-80E, Pratt & Whitney PW4000 ili Rolls-Royce Trent 700 motora. 
#### A330-200F
:Iako je zbog slabe prodaje A300-600F i 310F aviona, Airbus reklamirao cargo verziju A330-200 još 2000. – 2001. godine, avion je predstavljen 2006., dok se ulaz u promet očekuje u drugoj polovici 2009.

:A330-200F  je avion srednje veličine predviđen za dugolinijski promet. S 64.000 kg tereta dolet mu je 7.400 km. Na glavnoj palubi mogu biti utovareni i kontejneri i palete u raznim konfiguracijama.  Avion pokreću dva *Pratt & Whitney PW4000* ili  *Rolls-Royce Trent 700* turbofen motora.

### A330-300

A330-300 pojavio se je 1987. godine a u redovni servis ušao je 1993. kao zamjena za A300. Baziran je na izduženom trupu A300-600 ali s novim krilima, stabilizatorima i "fly-by-wire" softverom. A330-300 ima 295 sjedišta u tri klase a dolet mu je 10.500&nbsp;km. Kapacitet Carga može se usporediti s onim koji nosi Boeing 747. S ovim avionom neke kompanije tijekom noći prevoze cargo dok danju prevoze putnike.

Avion pokreću dva *General Electric CF6-80E*, *Pratt & Whitney PW4000* ili *Rolls-Royce Trent 700* motora.

### A330 MRTT

(eng. **M**ulti-**R**ole **T**ransport and **T**anker version) Višenamjenski transportni avion i avion-cisterna  se koristi za nadopunu vojnih aviona tijekom leta kao i za strateški prijevoz opreme. Preuređeni cargo odjeljak može prevoziti i vojne palete i civilne (ULD) kontejnere. Avion ima veliki kapacitet goriva, 122 tone u krilnim spremnicima može biti nadopunjeno s dodatnim spremnicima u donjem cargo prostoru. Uz standardnu težinu goriva avion može ponijeti još 43.000&nbsp;kg tereta. Kako avion ima ista krila kao i četveromotorni A340-200 na ovjesima ispod krila ovješeni su sklopovi za nadopunu goriva tijekom leta.

## Usporedba

## Reference
Romário

**Romário de Souza Faria** (Rio de Janeiro, 29. siječnja 1966.), ili kraće **Romário**, je umirovljeni brazilski nogometaš i trener, aktualni brazilski političar. Prema službenoj statistici, jedan je od igrača s najvećim brojem postignutih golova u historiji fudbala.

Romário je bio član brazilske nogometne reprezentacije 1994. godine kad su osvojili svjetsko prvenstvo. Tijekom svoje duge igračke karijere promijenio je mnogo klubova, između ostalih igrao je za Valenciju, Barcelonu i PSV. Zanimljivost je da je igrao za klubove sa čak pet različitih kontinenata (jedino nije igrao u Africi). Kao kvalitetnog igrača ga je prepoznao i u Europu doveo nizozemski nogometni trener i skaut Piet de Visser.

Godine 1994. FIFA ga je proglasila najboljim svjetskim igračem, te je odabran u FIFA-inom izboru za najboljih 125 igrača svih vremena.

Dana 20. svibnja 2007. je postigao svoj 1000. gol što su popratili mnogi mediji. Međutim, kako je Romário računao i golove iz prijateljskih utakmica te iz utakmica dok je još bio junior, FIFA je objavila kako je službeni broj golova koje je postigao 929.

## Reference
Airbus A310

**Airbus A310** je širokotrupni avion od srednjeg do velikog doleta. To je drugi zrakoplov izrađen u udruženju europskih zrakoplovnih industrija (danas EADS). A310 je u stvari skraćena verzija Airbus A300, prvog dvomotornog širokotrupnog aviona. Proizvodnja aviona prestala je u julu 2007. (zajedno s A300).

## Historijski razvoj
Dizajn aviona je prvobitno predstavljen kao Airbus A300-B10. Razlike između dva zrakoplova su:
::-kraći trup,
::-redizajn krila
::-manji vertikalni stabilizator.

Na tržištu je A310 predstavljen kao širokotrupni avion za zračne kompanije u razvoju. Od 1983. do 2007. isporučeno je 255 aviona. Nasljednik A310 je još uspješniji Airbus A330-200 (s istim poprečnim presjekom). A300 i A310 osigurali  su konkurentnost s američkim Boeingom.

## Verzije
### A310-200
Prvi A310 (162. izrađen Airbus) prvi let je imao u aprilu 1982. Pokretan je s dva Pratt & Whitney JT9D motora. 1983. godine s avionom su počeli letjeti Lufthansa i tadašnji Swissair.
#### A310-200C
:Verzija aviona na kojoj se mogu maknuti sjedišta te se avion "pretvara" u cargo verziju za prijevoz terteta.

### A310-300

Prvi let verzije aviona bio je u julu 1985. A310-300 uz veću maksimalnu težinu uzlijetanja ima i veći dolet, radi dodatnih spremnika goriva integriranih u horizontalni stabilizator. Na vrhovima krila ove verzije ugrađeni su "Winglet"-i koji dodatno povećavaju aerodinamičke osobine aviona (kasnije su takvi završeci vrhova krila dodani i na verziju -200). Avion je ušao u redovni servis 1986. godine u tadašnjem Swissair-u.
#### A310-300C
:Verzija aviona na kojoj se mogu maknuti sjedišta te se avion "pretvara" u cargo verziju za prijevoz terteta.

### A310 MRTT

Verzija koju koriste vojne zračne snage kao transportne avione. Nekoliko aviona je od strane EADS-a preuređeno u avio-cisterne koje sluše za nadopuni vojnih aviona tijekom leta (naručeno je šest aviona, Luftwaffe-4 i Canadian Forces-2).

## Usporedba

## Izvori
Jairzinho

**Jair Ventura Filho** poznatiji kao **Jairzinho** (Rio de Janeiro, 25. prosinca 1944.) je umirovljeni brazilski nogometaš i trener.

Rođen je u Rio de Janeiru. Njegov prvi profesionalni klub je Botafogo, u njemu je igrao sa svojim uzorom Garrinchom. Obojici je najbolje odgovarala pozicija desnog krila. Na tom mjestu igrao je Garrincha, jer je bio stariji i iskusniji, a Jairzinho igrao je na lijevom krilu ili u sredini terena. Nakon što je Garrincha završio karijeru, Jairzinho ga je naslijedio na poziciji desnog krila i u Botafogu i u brazilskoj reprezentaciji. Ta pozicija puno bolje mu je odgovarala pa je igrajući na njoj i bolje igrao. U Botafogu, proveo je 11 godina. U to vrijeme, brazilski nogometaši igrali su za europske klubove tek pri kraju karijere. Tako je i Jairzinho prešao u francuski Olympique Marseille. Nije dugo ostao i vratio se u Brazil i pristupio u Cruzeiro s kojim je osvojio Copa Libertadores 1976. godine. Završio je karijeru igrajući za venezuelanski klub Portuguesa. To je bilo zlatno doba tog kluba, jer su imali rekordnih 16 pobjeda u nizu i osvojili su četvrto od pet prvenstava.

Bio je izbornik reprezentacije Gabona. Sada je trener nižerangiranog brazilskog kluba Cabo Frio. Najveći trenerski uspjeh mu je što je otkriće Ronalda kada je imao 14 godina. Usmjerio ga je u brazilski klub Cruzeiro i mladu brazilsku reprezentaciju. 

Za brazilsku nogometnu reprezentaciju igrao je od 1964. do 1982. U 82 nastupa postigao je 33 gola. Igrao je na Svjetskim prvenstvima 1966., 1970. i 1974. godine. Proslavio se na Svjetskom prvenstvu 1970., kada je postigao gol na svakoj utakmici na kojoj je Brazil igrao. Brazil je bio prvak tog svjetskog prvenstva u legendarnoj momčadi na čelu s Peleom. Na svakoj utakmici jednog svjetskog prvenstva gol su zabili još samo Just Fontaine i Alcides Ghiggia. Jairzinho je zabio 7 golova na tom svjetskom prvenstvu, ali najbolji strijelac bio je Gerd Müller koji je zabio 10 golova. Jairzinho je dobio nadiamak "uragan svjetskog prvenstva". Na Svjetskom prvenstvu 1974., zabio je 2 gola.

Nogometni časopis *[[World Soccer]]* stavio ga je na 27. mjesto najboljih nogometaša svih vremena. Nalazi se u Kući slavnih brazilskog nogometa.
Clémence Poésy

**Klemans Poezi** (; L'aj le Roz, 3. oktobar 1982) je francuska glumica i manekenka, internacionalnoj publici poznata po ulogama Fler Delaker u *[[Hari Poter]]* serijalu, Kloi u kriminalističkoj komediji *[[U Brižu]]* i Rane u drami *[[127 sati]]*. Takođe je nastupila u nekoliko epizoda serije *[[Tračara]]*.

## Izvori

## Literatura
* 

## Vanjske veze

*
Svemirski teleskop Spitzer

**Teleskop Spitzer** je infracrveni teleskop, što znači da radi u infracrvenom dijelu spektra. Obični teleskopi rade u vidljivom dijelu spektra ali oni ne mogu vidjeti iza oblaka plina i prašine koji nam smetaju da vidimo dalje prema središtu naše galaktike ili kroz neka druga za obične teleskope nevidljiva područja.

Teleskop za istraživanje u infracrvenom spektru mora biti smješten u Zemljinoj orbiti jer Zemljina atmosfera upija infracrveno zračenje tako da bi bilo nemoguće sa Zemlje istraživati u infracrvenom dijelu spektra.

## Sustav
Infracrveni dio spektra je onaj dio koji mi osjećamo kao toplinu pa teleskop Spitzer mora biti ohlađen na temperaturu blizu apsolutne nule.

Kako je temperatura svemira bliska apsolutnoj nuli ali ipak malo viša, teleskop se koristi novim načinom rashlađivanja. On se hladi sa 360 litara tekućeg helija. S takvom količinom helija bi se mogao hladiti 5 godina.

Teleskop od 850&nbsp;mm omogućuje pogled u dubine svemira, a ima i tri instrumenta visoke osjetljivosti hlađena također tekućim helijem.

## Lansiranje

Lansiran je uz pomoć rakete Delta II 25. kolovoza 2003. Lansiran je sa Cape Canaverala sa Floride sa 4 mjeseca zakašnjenja.

## Početak misije

Prije nego mu je počela misija Spitzer (SIRTF) je prošao kroz probni period od 90 dana. U tom periodu je bila isprobana sva oprema na teleskopu i napokon početkom 2004. godine je počela misija i objavljene su prve slike napravljene s teleskopom.

## Vanjske veze

* http://www.spitzer.caltech.edu/
* http://www.spitzer.caltech.edu/about/index.shtml 
* http://ssc.spitzer.caltech.edu/
I reali di Francia

***I reali di Francia*** () je italijanski pustolovni film snimljen 1959. godine u režiji Marija Coste. Radnja se događa u srednjovjekovnoj Španiji gdje je francuski vitez (čiji lik tumači Rik Battaglia) poslan kako bi savezničkog španskog plemića i njegov posjed spasio od maurskih osvajača. Za film, u kome se u sporednim ulogama pojavljuju glumci poznati po *[[peplum]]ima*,  je karakterističan neobičan casting; u njemu kubanska plesačica Chelo Alonso tumači lik španske princeza, a Liana Orfei tumači lik ciganske plesačice.

## Vanjske veze
*
*I reali di Franca na portalu comingsoon.net
Svemirska opservatorija Herschel

**Heršel opservatorija** je svemirska opservatorija pod vlasništvom Evropske svemirske agencije. Opservatorija je bila aktivna od 2009. do 2013. godine i snimala je u području infracrvene svetlosti. Raspolaže ogledalom prečnika 3.5 metara i instrumentima osetljivim na talasne dužine od 55–672&nbsp;µm. Partner u Heršel misiji bila je NASA čiji su naučnici radili na obradi podataka.

Opservatorija je u orbitu lansirana u maju 2009. godine i nalazi se u drugoj Lagranžovoj tački (L2) sistema Zemlja–Sunce. Dobila je ime po Vilijamu Heršelu, koji je otkrio Uran i prvi detektovao infracrveno zračenje.

## Posmatranja
Heršel je posmatrao Sunčev sistem, kao i Mlečni put i objekte izvan njega. Njegove glavne grane istraživanja bile su

*Formiranje galaksija u mladom univerzumu i njihova evolucija
*Formiranje zvezda
*Hemijski sastav atmosfera planeta, kometa i satelita Sunčevog sistema
*Molekularni sastav raznih objekata
U toku svoje misije Heršel je imao preko 35 000 posmatranja.

## Instrumenti
Reflektovana svetlost u ogledalu se fokusirala na tri instrumenta, čiji su detektori bili čuvani na temperaturama nižim od 2 K (−271&nbsp;°C). Kao rashlađivač korišćen je tečni helijum koga je bilo preko 2000 litara. Rashlađivača je bilo dovoljno da opservatorija radi 3,5 godina, odnosno do kraja 2012, godine, iako je ona nastavila sa radom do 29. aprila 2013. godine. Zvanično sa radom prestala je 17. juna 2013.

Heršel je raspolagao sa tri detektora

*PACS (Photodetecting Array Camera and Spectrometer)
*SPIRE (Spectral and Photometric Imaging Receiver)
*HIFI (Heterodyne Instrument for the Far Infrared)
## Vanjske veze
*Zvanični website
Klasični objekt Kuiperovog pojasa

**Klasični objekt Kuiperovog pojasa** (eng., **classical Kuiper belt object**, još i **cubewano**), objekti Kuiperovog pojasa (KBO) s niskim ekscentricitetom koji orbitiraju dalje od Neptuna te nisu pod kontrolom orbitalne rezonance s Neptunom. Imaju orbite s velikom poluosi u rasponu od 40 do 45 AJ te, za razliku od Plutona, ne sijeku neptunovu orbitu.

Izraz "cubewano" potječe od prvog trans-neptunskog objekta (TNO) pronađenog nakon Plutona i Harona, (15760) 1992 QB<sub>1</sub>. Slični kasnije otkriveni objekti nazivani su "QB1-oima" ili "cubewanoima" iako se u znanstvenoj literaturi češće koristi izraz "klasični".
Željko Ivanek

**Željko Ivanek** (Ljubljana; 15. avgust 1957) je američki glumac rodom iz Slovenije najpoznatiji po ulozi Reja Fiska u seriji *[[Damages (TV serija)|Opasna igra]]* za koju je osvojio nagradu Emi. Takođe je igrao veće uloge u serijama *[[Odeljenje za ubistva|Odeljenje za ubistva]]*, *[[Oz (TV serija)|Oz]]*, *[[24 (TV serija)|24]]* i *[[Heroji (TV serija)|Heroji]]*.

## Filmografija

## Izvori

## Vanjske veze
* 
* 
*Željko Ivanek  at Internet Off-Broadway Database
Jérémie Renier

**Jérémie Renier** (Bruxelles, 6. siječnja 1981.), belgijski filmski glumac. Živi u Parizu.

Njegov filmski debi bio je u hvaljenom filmu *[[Obećanje (1996.)|Obećanje]]*, redatelja Luca i Jean-Pierre Dardenna. Široj je publici postao poznat po ulogama u filmovima *[[Vučje bratstvo]]* (2001.) i *[[Dijete (2005.)|Dijete]]*.

## Reference

## Vanjske veze

* Official web site
*
Zajcevljevo pravilo

**Zajcevljevo pravilo** je empirijsko (eksperimentalno utvrđeno) pravilo za predviđanje glavnog proizvoda u reakciji eliminacije. Ruski hemičar Aleksandar Zajcev je proučavajući reakcije eliminacije došao do sledećeg zaključka: *alken koji nastaje u najvećoj količini je onaj u kome je dvostruka veza između ugljenika odlazeće grupe i susednog C atoma sa manjim brojem vodonikovih atoma*. Na primer, kada se 2-jodobutan tretira alkoholnim rastvorom KOH, glavni proivod je 2-buten, a takođe, u manjim količinama, nastaje i 1-buten.
:

Zajcevljevo pravilo predviđa da je u reakcijama eliminacije preferentni proizvod najstabilniji alken - tipično onaj koji je u najvećoj meri supstituisan. Ovo pravilo je efektino u predviđanju preferentnog proizvoda mnogih reakcija eliminacije, mada postoji i niz izuzetaka. Nekada zbog stereohemije ili sternog efekta nastaje malo ili uopšte ne nastaje Zajcevljev proizvod.

:
:

## Povezano
* Markovnikovljevo pravilo
* Hofmanova eliminacija

## Reference

## Literatura
* 

## Vanjske veze
* Online course of chemistry
Dinitrofenol

**Dinitrofenol** se može odnositi na:

* 2,3-Dinitrofenol
* 2,4-Dinitrofenol
* 2,5-Dinitrofenol
* 2,6-Dinitrofenol
* 3,4-Dinitrofenol
* 3,5-Dinitrofenol
Čugajeva eliminacija

** Čugajeva eliminacija** je hemijska reakcija u kojoj dolazi do eliminacije vode iz alkohola čime se formiraju alkeni. Intermedijer je ksantat. Reakcija je dobila ime po ruskom hemičaru Levu Alexandroviću Čugajevu, koji ju je otkrio.

U prvom koraku se formira kalijum ksantat iz alkoksida i ugljen disulfida (CS2). Sa jodometanom, on se transformiše u ksantat.

Na oko 200 °C se formira alken putem intramolekulske eliminacije. U šestočlanom cikličnom tranzicionom stanju atom vodonika se premešta sa β-C-atoma na sumpor. Nuzproizvod se razlaže do karbonil sulfida (OCS) i metantiola.

## Literatura
*
*

## Vanjske veze
* Animation of the mechanism of the Chugaev elimination
Scott Pilgrim vs. the World

***Skot Pilgrim protiv sveta*** () je američka komedija režisera i producenta Edgara Rajta koji je sa Majklom Bakolom i autor scenarija. Film je snimljen po stripu *[[Skot Pilgrim (strip)|Skot Pilgrim]]* Brajana Lija O'Malija.

Radnja filma prati kanadskog tinejdžera Skota Pilgrima koji upoznaje Ramonu Flauers, devojku svojih snova. Kako bi osvojio Ramonu, Skot mora da pobedi Ramoninih sedam bivših momaka koji pokušavaju da ga ubiju. Glavne uloge poverene su Majklu Seri i Meri Elizabet Vinsted.

Iako zarada na bioskopskim blagajnama nije uspela da premaši budžet koji je bio potreban za snimanje filma, *Skot Pilgrim* je naišao na pozitivan prijem kod kritičara i ljubitelja stripa.

## Uloge

**Glavni likovi**
* Majkl Sera kao Skot Pilgrim
* Meri Elizabet Vinsted kao Ramona Flauers
* Kiran Kalkin kao Volas Vels
* Elen Vong kao Najvs Čau
* Alison Pil kao Kim Pajn
* Ana Kendrik kao Stejsi Pilgrim
* Bri Larson kao Natali "Envi" Adams
* Obri Plaza kao Džuli Pauers

**Liga zlih bivših**
* Satja Baba kao Metju Patel
* Kris Evans kao Lukas Li
* Brandon Raut kao Tod Ingram
* Mej Vajtman kao Roksen "Roksi" Ričer
* Šota Sajto kao Kajl Katajanagi
* Keita Sajto kao Ken Katajanagi
* Džejson Švarcman kao Gidion Gordon Grejvs

## Izvori

## Vanjske veze
* 
* 
* 
* 
* 
* ''Scott Pilgrim'' film diary on Vimeo
* Edgar's Photo A Day 2009 from Flickr, with numerous photographs related to the film
Il terrore della maschera rossa

**Il terrore della maschera rossa** () je italijanski pustolovni film snimljen u režiji Luigija Capuanoa i premijerno prikazan početkom 1960. godine. Radnja je smještena u renesansnu Italiju, a protagonist, koga tumači Lex Barker, je profesionalni vojnik koji ulazi u službu tiranskog vladara (koga tumači Livio Lorenzon) prije nego što se spetlja sa tajanstvenim pobunjenicima na čelu sa "Crvenom maskom".

## Vanjske veze
*
*Profil na comingsoon.net
La strada dei giganti

***La strada dei giganti*** () je italijanski historijski film snimljen 1960. godine u režiji Guida Malateste. Radnja se odigrava u Vojvodstvu Parma pred ujedinjenje Italije i prikazuje kako njegova vladarica, vojvotkinja Marie-Louise (čiji lik tumači Hildegard Knef) nastoji sagraditi željeznicu. Protagonist, čiji lik tumači Don Megowan, je američki inženjer postavljen na čelo projekta, a koji se suočava sa austrijskim spletkama i sabotažama koje vodi grofica (čiji lik tumači Chelo Alonso). Kritika je film prozvala neobičnom kombinacijom vesterna i "klasičnog" pustolovnog filma.

## Vanjske veze
*
*Profil na comingsoon.net
Le signore

***Le signore*** () je italijanska filmska komedija snimljena 1960. godine u režiji Turija Vasilea. Radnja je smještena u jedan kozmetički salon čije klijentice postaju mete muževa željnih avantura.

## Vanjske veze
*
*Profil na comingsoon.net
Toskanska Marka

**Toskanska Marka**, poslije 1195. **Tuskansko Vojvodstvo**, bila je marka u sklopu Svetog Rimskog Carstva u srednjem vijeku. Bila je okružena Papinskom Državom, Ligurskim morem i Lombardijom. Sastojala se od nekoliko grofovija koje su se nalazile u dolini rijeke Arno, sa centrom u Luki.
Airbus A300

**Airbus A300** je širokotrupni turbo-mlazni avion kratkog i srednjeg doleta. Uzletjevši 1972. postao je prvi širokotrupni dvo-motorni avion. Do jula 2007. izrađen je 561 avion kada (zajedno sa skraćenim tipom A310) prestaje proizvodnja. U dvije klase avion može prevesti 266 putnika.

## Historijski razvoj
U septembru 1967. britanska, francuska i njemačka vlada potpisala je sporazum o početku razvoja za A300 s 300 putničkih sjedišta. Već u početku su britanska i francuska vlada sumnjali u uspješnost projekta, pogotovo radi potrebe razvoja novog turbo-fen motora *Rolls-Royce RB207*. koji bi pokretao avion. U decembru 1968. predlažu redizajn već započetog projekta na Airbusu A250 s 250 putničkih sjedišta. Preimenovani A300 ne treba nove motore što je uveliko smanjilo troškove razvoja. Kasnije je ipak za pokretanje aviona odabran američki motor *General Electric CF6-50* unijevši tako dodatno nezadovoljstvo na britanskoj strani te otkazivanje ugovora. Britanska tvornica *Hawker-Siddeley* ipak ostaje supotpisnik i radi na izgradnji krila koje je kasnije odigralo važnu ulogu u osobinama A300 kao aviona za kratke domaće letove sve do mogućnosti interkontinentalnog leta.

Kompanija Airbus Industrie osnovana je 1970. godine od strane Aérospatiale (Francuska), i Deutsche Aerospace (Njemačka). 1971. pridružuje se i  CASA (Španjolska). Svaka kompanija izrađivala je određeni dio aviona koji je nakon isporuke bio spreman za ugradnju. Tvornica za kompletiranje aviona nalazi se u francuskom Toulouseu u koji se dijelovi prevoze specijalnim transportnim avionom Super Guppy.

1972. godine A300 imao je svoj probni let a 1974. ulazi u redovni promet.

## Verzije
### A300B1
Izrađena su samo dva aviona: prvi prototip, dok je drugi kasnije prodan zračnom prevoziocu *Air Algérie*. Avion je mogao prevoziti 259 putnika. Maksimalna težina uzlijetanja bila mu je 132,000&nbsp;kg a pokretan je s dva turbo-fen motora *General Electric CF6-50A* od 220&nbsp;kN potiska.
*A300B2 –prva proizvodna verzija pokretana s *CF6* ili *Pratt & Whitney JT9D* motorima od 227&nbsp;kN ili 236&nbsp;kN potiska. Prvi korisnik u maju 1974. postao je Air France. 
*A300B4 –glavna proizvodna verzija. Verzija ima dodatni centralni spremnik za gorivo (47.500&nbsp;kg.). 
### A300-600
Verzija iste dužine kao i verzije B2 i B4, ali radi ugradnje repnog dijela od A310 povećan mu je unutarnji prostor. Ugrađeni su i jači motori *CF6-80* ili *Pratt & Whitney PW400*0. S verzijom je 1983. počela letjeti kompanija *Saudi Arabian Airlines*. Prodano je 313 komada A300-600. Verzija A300-600ST, poznatija pod nazivom *Beluga*, proširenog je trupa za prijevoz specijalnog tereta. Ukupno je proizvedeno 5 aviona.
### A300B10 (A310)

Predstavljen je s kraćim trupom, novim krilima veće aerodinamičke iskoristivosti  i manjim repnim dijelom. Dostupan je u standardnoj verziji -200 i verziji većeg doleta -300 koja može doseći 9.600&nbsp;km u putničkoj i cargo verziji. Avion je izrađen i kao avio-cisterna (koristi ga Canadian Forces i Luftwaffe) koji prevozi gorivo za nadopunu vojnih aviona tijekom leta.

## Usporedba
Izvori:

## Reference
Sundbyberg

**Sundbyberg** (čita se **Sundbjuberg**) je jedna od općina grada Stockholma na istoku Švedske od 38.633 stanovnika.

## Geografija
Sundbyberg leži u grofoviji Stockholm, nedaleko od jezera Mälaren, udaljen samo 10 km sjeverozapadno od centra Stockholma, pa je danas samo njegovo predgrađe.

## Historija
Sundbyberg se počeo formirati kad je 1876. izgrađena željeznička pruga Stockholm–Västerås, čija je trasa prolazila kroz mjesto. Kad je dovoljno izrastao 1888. dobio je status trgovišta (köping), a iste godine se izdvojio iz dotadašnje parohije Bromma. Nakon tog je 1927. dobio status grada, kao 113 u Švedskoj, ali taj status nije dugo zadržao jer je 1949. uključen u  Stockholm, kao jedan od njegovih kvartova i općina.

## Privreda
Sundbyberg je industrijsko-stambeno predgrađe štokholmske metropole, u kom od početka 20. vijeka djeluju kompanije Nybergs Mechanics, Max Sieverts, Alpha, Kronan, AB Marabou.

## Gradovi prijatelji
*  Alūksne
*  London Borough of Haringey
*  Kirkkonummi
*  Sankt Veit an der Glan

## Reference

## Vanjske veze

* ''Službene stranice Općine Sundbyberg''
Enköping

**Enköping** čita se **Enčeping**, je grad na jugoistoku Švedske od 21,121 stanovnika,  
dok kao istoimena općina ima 39,759 stanovnika.

## Geografija
Enköping leži u Grofoviji Uppsala, nedaleko od Jezera Mälaren i velikih švedskih gradova Stockholm, Uppsala i Västerås.

## Historija
Enköping se izgradio tokom 13. vijeka, na raskrsnici trgovačkih puteva. On je i danas važna raskrsnica željezničkih i cestovnih puteva.
## Znamenitosti
Kraj oko Enköpinga bio je naseljen još u 2. mileniju pne. o tome svjedoče brojni petroglifi, jedan od najslavnijih je - *Brandskogsskeppet*, koji se nalazi u neposrednoj okolici grada.

Iz vikinškog razdoblja ostalo je 170 kamenih spomenika sa runskim natpisima.
## Privreda
Enköping je centar bogatog poljoprivrednog kraja, pa mu se i Industrija bazira na preradi hrane, uz to ima i nešto manjih metalurških pogona.
 
Pored toga on je i vojnički grad, sjedište komande za elektoniku - *Ledningsregementet*.

## Gradovi prijatelji
*, Santa Rosa
## Reference

## Vanjske veze

* ''Službene stranice grada Enköping''
Michael E. Brown

** Michael E. Brown** (rođen 5.6. 1965.) američki je astronom koji je profesor planetologije na kalifornijskom tehnološkom institutu od 2003. Njegov tim otkrio je nekoliko trans-neptunskih objekata, od kojih se najviše izdvajaju patuljaste planete 90377 Sedna i Eris.

## Vanjske veze
* Brown's homepage
* 
* Mike Brown's planets Brownov blog